[{"text_idx": "#000000", "text": "Plika magas ta\u0308nase pa\u0308eva praktiliselt maha \u2013 kella u\u0308heteistku\u0308mnest poole kaheksani. Vahepeal paar korda a\u0308rkas, ka\u0308is potil ja so\u0303i veidike, la\u0308ks siis aga iseseisvalt tagasi magama. Poiss magas ka\u0308rus neli tundi jutti, nii et minul oli ta\u0308na pa\u0308ris kerge pa\u0308ev. Sain isegi Plika ko\u0303rvalt tunnikese tukastada, seda luksust pole ammu juhtunud."}, {"text_idx": "#000001", "text": "O\u0303htul lo\u0303puks \u201cu\u0308les a\u0308rganuna\u201d oli Plika aga ta\u0308itsa elav ja ro\u0303o\u0303mus. Kraadisime teda, ikka va\u0308gisi, muudmoodi polnud no\u0303us \u2013 38.1. Vaatas siis natuke oma papagoimultikat, so\u0303i heeringa ja hapukoorega tikuvo\u0303ileibu, jo\u0303i Abikaasa ema tehtud o\u0303unamahla. Mida aeg hilisemaks, seda ma\u0308nguhimulisemaks muutus \u2013 otsis oma kapist ma\u0308nguasju va\u0308lja ja muudkui sehkendas."}, {"text_idx": "#000002", "text": "Abikaasa ja\u0308i esimesena magama. Poiss ja\u0308rgmisena (kusjuures ise! Mul oli vaja minna Plika juurde ja panin Poisi ka\u0308est a\u0308ra, ja\u0308i oma voodis magama... See peaks nu\u0308u\u0308d kellaaega arvestades ku\u0308ll o\u0308o\u0308uni olema), Plikal on o\u0308o\u0308ma\u0308he ja pidz\u030caama ja hambad pestud, la\u0308ks juba oma voodisse, aga otsustas siis tagasi minu juurde tulla, nu\u0308u\u0308d istub siin ko\u0303rval, joonistab ja vaatab raamatut. No praegu ma ku\u0308ll kuidagi kuri olla ei saa tema o\u0308ise u\u0308leval oleku peale, pa\u0308eva ju magas maha :D Ja tuju on tal hea ja varsti ta nagunii tahab ja\u0308lle magada ka."}, {"text_idx": "#000003", "text": "Mm, Poiss hakkas vaikselt vigisema ja vait ei ja\u0308a\u0308nud, pidin ikka ka\u0308ima ja ta korraks su\u0308lle vo\u0303tma, minutiga magas ja\u0308lle ja sain voodisse tagasi panna."}, {"text_idx": "#000007", "text": "Igav meil siin u\u0308heso\u0303naga ei hakka :)"}]